b"\n_START_ARTICLE_\nEgosurfing\n_START_PARAGRAPH_\nL'egosurfing (tamb\xc3\xa9 anomenat vanity searching, egosearching, egogoogling, autogoogling, self-googling, o simplement Googling yourself) \xc3\xa9s el terme amb qu\xc3\xa8 s'anomena la pr\xc3\xa0ctica consistent a navegar (surfing, en angl\xc3\xa8s) per Internet a la recerca d'informacions sobre un mateix, sobre el seu patron\xc3\xadmic o sobre els seus llocs web tot cercant-los amb algun dels motors de recerca, per tal d'avaluar la mateixa pres\xc3\xa8ncia i rellev\xc3\xa0ncia a la xarxa. De forma similar, un egosurfer \xc3\xa9s aquella persona que navega per Internet cercant informaci\xc3\xb3 d'ella o b\xc3\xa9 del seu nom, per saber en quants articles apareix alguna cosa sobre ell mateix. _NEWLINE_Aquest terme va ser encunyat per Sean Carton l'any 1995, i va entrar a l'Oxford English Dictionary l'any 1998. El Premi Josep Pla de narrativa de l'any 2010, se l'endugu\xc3\xa9 Llucia Ramis, amb la novel\xc2\xb7la Egosurfing."